Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: a szerzői jogról szóló 1999. évi LXXVI. törvény (a továbbiakban: Szjt.) 20. § (1) és (2) bekezdése alapján
Paragraph Index: 197

1. Zenegépekben történő felhasználás céljából készült többszörözés 1.1. A jogdíj mértéke hangfelvételenként és többszörözésenként 110 Ft. 1.2. A felhasználás egyéb feltételei A felhasználás egyéb feltételeiről a MAHASZ és a felhasználók szerződésben állapodnak meg. Amennyiben a felhasználás részletes feltételeiről szóló szerződés másként nem rendelkezik, a felhasználó köteles a MAHASZ-t tájékoztatni az általa üzemeltetett zenegépek működtetési helyéről, közölni a gép azonosító vagy gyári számát, a zenegépben elhelyezett, általa többszörözött hangfelvételek vonatkozásában azok címét, előadóját és előállítóját. A zenegép értékesítése esetén a vevő nevét, illetve elnevezését és pontos címét. A MAHASZ a zenegépek tartalmát a helyszínen ellenőrizheti.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes